Greek Legal Document

Category: 121

Content:
87. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ. Φ. 821.1/40/ΖΙ/2936 της 11/18 Ιουλ. 1985 (ΦΕΚ Β΄ 446) Καθορισμός διαδικασία για την επιλογή των συμβούλων εκπαίδευσης εξωτερικού και του συντονιστή συμβούλων εκπαίδευσης Δυτικής Ευρώπης. Έχοντας υπόψη: 1.Τις διατάξεις της παρ. 2 του άρθρ. 25 του Νόμ. 1304/82 (Φ/144/82 Τ.Α) και 2.Την αριθ. 1/1985 πράξη του Κέντρου Εκπαιδευτικών Μελετών και Επιμορφώσεως (Κ.Ε.Μ.Ε.), αποφασίζουμε: ΚΕΦΑΛΑΙΟ Α΄ Διαδικασία Επιλογής Εκπαιδευτικών για Απόσπαση ως Συμβούλων Εκπαίδευσης Εξωτερικού Διαδικασία υποβολής αιτήσεων υποψηφίων Άρθρ.1.-1.Με απόφαση του Υπουργού Εθνικής Παιδείας και Θρησκευμάτων προκηρύσσεται η πλήρωση, με επιλογή θέσεων συμβούλων εκπαίδευσης εξωτερικού. Η σχετική προκήρυξη δημοσιεύεται σε δύο ημερήσιες εφημερίδες των Αθηνών και μία της Θεσσαλονίκης. 2.Οι υποψήφιοι δημόσιοι εκπαιδευτικοί που έχουν τα προσόντα που ορίζονται από τις διατάξεις του άρθρ. 25 του Νόμ. 1304/82, υποβάλλουν σχετική αίτηση μέσα σε αποκλειστική προθεσμία 30 ημερών από την ημερομηνία τελευταίας δημοσίευσης της προκήρυξης στον ημερήσιο τύπο. 3.Οι αιτήσεις υποβάλλονται στις διευθύνσεις ή γραφεία εκπαίδευσης όπου υπηρετούν οι υποψήφιοι, και συνοδεύονται απαραίτητα από τα ακόλουθα δικαιολογητικά: α)ιδιόγραφο βιογραφικό σημείωμα, β)αντίγραφα τίτλων μεταπτυχιακών σπουδών, μετεκπαίδευσης και επιμόρφωσης, γ)πίνακα δημοσιευμάτων ή και συγγραφικών εργασιών με πλήρη στοιχεία, δ)αποδεικτικά στοιχεία γλωσσομάθειας επιπέδου τουλάχιστον: για τη γερμανική MITTELSTUFE I του GOETHE INSTITUT, για την αγγλική FIRST CERTIFICATE IN ENGLISH (LOWER) του Πανεπιστημίου CAMBRIDGE και για τη γαλλική CERTIFICATA DE LANGUE FRANGAISE του γαλλικού ινστιτούτου ή ισότιμα αυτών και για τις άλλες γλώσσες αντίστοιχου επιπέδου προς τους αναφερόμενους τίτλους, ε)αντίγραφο άλλου ή άλλων σχετικών πτυχίων που τυχόν κατέχει ο υποψήφιος. Σελ. 568,32 Τεύχος Η32-Σελ. 68 Οι αιτήσεις των εκπαιδευτικών που βρίσκονται στο εξωτερικό, μπορεί να υποβληθούν στο γραφείο συμβούλου εκπαίδευσης της περιοχής τους, εφόσον υπάρχει, ή στην οικεία διπλωματική ή προξενική αρχή μέσα στις ίδιες προθεσμίες. 4.Οι διευθύνσεις και τα γραφεία εκπαίδευσης συγκεντρώνουν τις αιτήσεις και τις υποβάλλουν μαζί με το προσωπικό μητρώο των υποψηφίων, στη διεύθυνσης εκπαίδευσης ελληνοπαίδων εξωτερικού του Υπουργείου Εθνικής Παιδείας και Θρησκευμάτων μέσα σε 10 ημέρες από τη λήξη της προθεσμίας υποβολής της αίτησης. Οι σύμβουλοι εκπαίδευσης εξωτερικού ή οι διπλωματικές ή προξενικές αρχές αποστέλλουν τις απαιτήσεις στη διεύθυνση εκπαίδευσης ελληνοπαίδων Εξωτερικού του ΥΠΕΠΘ μέσα στην ίδια προθεσμία και ενημερώνουν σχετικά τις οικείες διευθύνσεις ή τα γραφεία εκπαίδευσης των νομών και νομαρχιακών διαμερισμάτων, όπου τηρείται το προσωπικό μητρώο των εκπαιδευτικών αυτών προκειμένου να αποσταλεί, στην ίδια διεύθυνση του ΥΠΕΠΘ, μέσα σε 5 ημέρες από τη λήψη των σχετικών κοινοποιήσεων (το προσωπικό μητρώο των υποψηφίων). 5.Η διεύθυνση εκπαίδευσης ελληνοπαίδων εξωτερικού συγκεντρώνει τις παραπάνω αιτήσεις με τα δικαιολογητικά και το προσωπικό μητρώο και τα αποστέλλει στη γραμματεία του συμβουλίου επιλογής εκπαιδευτικών λειτουργών για απόσπαση των συμβούλων εκπαίδευσης εξωτερικού και συντονιστή συμβούλων εκπαίδευσης δυτικής Ευρώπης, που συστήθηκε με την αριθ. Φ.821.1/25/ΖΙ/1834/24. 4.1985 (ΦΕΚ 262/85 Τ.Β.) κοινή απόφαση των Υπουργών Προεδρίας της Κυβερνήσεως και Εθνικής Παιδείας και Θρησκευμάτων μέσα σε 10 μέρες από τη λήξη της προθεσμίας της προηγουμένης παραγράφου. 32.Ζ.δ.87 Ελληνικά Σχολεία Αλλοδαπής (Σχολεία Ελληνικής Ομογένειας) Διαδικασία επιλογής Άρθρ.2.-1.Το συμβούλιο επιλογής εκπαιδευτικών λειτουργών για απόσπαση ως συμβούλων εκπαίδευσης και συντονιστή συμβούλων εκπαίδευσης δυτικής Ευρώπης συνέρχεται σε συνεδρίαση που γίνεται μέσα σε 10 μέρες από τη λήψη των αιτήσεων. α)αποφασίζει ποιοί από τους υποψήφιους έχουν τα τυπικά προσόντα για να γίνουν δεκτοί στη διαδικασία επιλογής και ποιοί αποκλείονται και καταρτίζει σχετικές καταστάσεις, τις οποίες κοινοποιεί στην αρμόδια διεύθυνση του Υπουργείου. β)ορίζει από τα μέλη του εισηγητές για την πρόκριση και επιλογή των συμβούλων εκπαίδευσης εξωτερικού. γ)αναθέτει στους εκπαιδευτικούς που έχουν ορισθεί με τη διαδικασία της παρ. 9 του άρθρ. 2 της αριθ. Φ.821.1/25/ΖΙ/1834/24.4.1985 (ΦΕΚ 262/85 Τ.Β.) κοινής απόφασης των Υπουργών Προεδρίας της Κυβερνήσεως και Εθνικής Παιδείας και Θρησκευμάτων την εκτίμηση των γραπτών εργασιών, του συγγραφικού έργου και γενικά της επιστημονικής και παιδαγωγικής συγκρότησης των υποψηφίων και ορίζει την προθεσμία, μέσα στην οποία πρέπει να υποβάλουν την έκθεσή τους για κάθε υποψήφιο. Οι εκπαιδευτικοί αυτοί, σε συνεργασία με τον αρμόδιο εισηγητή μέλος του συμβουλίου, μπορούν να ζητήσουν από τους υποψηφίους, μέσω των αρμοδίων υπηρεσιών την υποβολή συμπληρωματικών στοιχείων, αντιτύπων εργασιών και άλλων στοιχείων απαραίτητων για τη διερεύνηση της συγκρότησης των υποψηφίων και τη θεμελίωση της έκθεσής τους. δ)Καλεί τους υποψηφίους σε συζήτηση. Κατά τη διάρκεια της συζήτησης στο συμβούλιο συμμετέχει και καθηγητής Α.Ε.Ι. ή Τ.Ε.Ι. ή σχολικός σύμβουλος ξένων γλωσσών, αγγλικής, γαλλικής και γερμανικής για τη διαπίστωση της δυνατότητας χρησιμοποίησης της αντίστοιχης ξένης γλώσσας στον προφορικό λόγο, σύμφωνα, με την παρ. 10 του ίδιου άρθρου της ανωτέρω κοινής απόφασης. Οι υποψήφιοι που δεν προσέρχονται στην προφορική συζήτηση αποκλείονται από την τελική επιλογή. ε)στην περίπτωση που κληθούν υποψήφιοι σε γραπτή εξέταση για τη διαπίστωση της επάρκειας γνώσης της ξένης γλώσσας και συγκριτικής αξιολόγησής τους η εξεταστική επιτροπή της παρ. ΙΙ του άρθρ. 2 της ίδιας κοινής απόφασης ορίζει, κατά την κρίση της, τα θέματα των εξετάσεων τουλάχιστον επιπέδου που περιγράφεται στην παρ. 3 περίπτ. δ του προηγουμένου άρθρ. (1) της απόφασης αυτής, κατά γλώσσα. Επιδιώκεται τα σχετικά θέματα να αφορούν το συγκεκριμένο έργο των συμβούλων εκπαίδευσης και τις κοινωνικές και εκπαιδευτικές συνθήκες των μεταναστόπουλων. Ο χρόνος και ο τόπος διεξαγωγής των εξετάσεων, καθώς και η διαδικασία επιτήρησης και εξαγωγής των αποτελεσμάτων καθορίζονται από την αναφερόμενη επιτροπή σε συνεργασία με το συμβούλιο επιλογής.  2.Μετά το τέλος της προφορικής συνέντευξης όλων των υποψηφίων της ενδεχόμενης γραπτής εξέτασης στη γλώσσα (στην περίπτωση που κληθούν σε γραπτή εξέταση οι υποψήφιοι), το συμβούλιο επιλογής, σε συνεδρίασή του, αφού λάβει υπόψη όλα τα στοιχεία του φακέλου κάθε υποψηφίου και ιδιαίτερα αυτά που αναφέρονται στα προσόντα επιλογής του άρθρ. 25 του Νόμ. 1304/1982 και την εκτίμηση της όλης συγκρότησης της προσωπικότητάς τους, που σχηματίστηκε και κατά την προφορική συζήτηση, καθώς και κάθε άλλο στοιχείο για να μορφώσει γνώμη, αποφασίζει ποιοί από τους υποψηφίους κρίνονται ικανοί για την κατάληψη θέσης συμβούλου εκπαίδευσης εξωτερικού και καταρτίζει, με αξιολογική σειρά, τους τελικούς πίνακες με τον ακόλουθο τρόπο, ανάλογα και με την ξένη γλώσσα ή γλώσσες που κατέχουν οι υποψήφιοι: α)πίνακα επιλογής για αγγλόφωνες χώρες. β)πίνακα επιλογής για γαλλόφωνες χώρες  και γ)πίνακα επιλογής για γερμανόφωνες χώρες ΚΕΦΑΛΑΙΟ Β΄ Διαδικασία Επιλογής Εκπαιδευτικών Για Απόσπαση ως Συντονιστή Συμβούλων Εκπαίδευσης Δυτικής Ευρώπης Διαδικασία υποβολής αιτήσεων και επιλογής Άρθρ.3.-1.Κατά την επιλογή εκπαιδευτικών για απόσπαση ως συντονιστή συμβούλων εκπαίδευσης δυτικής Ευρώπης έχουν εφαρμογή τα οριζόμενα από τα άρθρ. 1 και 2 της απόφασης αυτής, ως προς τη διαδικασία υποβολής των αιτήσεων και επιλογής των εκπαιδευτικών εκτός από α)τις προθεσμίες που προβλέπονται από τα άρθρα αυτά και β)την κατάρτιση αντί τριών ενός πίνακα επιλογής. 2.Εδικότερα η προθεσμία: α)της παρ. 2 του άρθρ. 1 της απόφασης αυτής ορίζεται σε 10 μέρες β)της παρ. 4 εδάφ. (α) και 8) του ίδιου άρθρου ορίζεται σε 5 ημέρες η πρώτη και 2 ημέρες η δεύτερη και γ)της παρ. 5 του ίδιου άρθρου και Ι του άρθρ. 2 σε 5 ημέρες. 3.Στην περίπτωση που το αρμόδιο συμβούλιο ασχολείται, κατά το ίδιο χρονικό διάστημα, με την κατάρτιση πινάκων υποψηφίων για απόσπαση ως συμβούλων εξωτερικού και συντονιστή συμβούλων εκπαίδευσης δυτ. Ευρώπης προηγείται η κατάρτιση πίνακος για τη θέση του συντονιστή. ΚΕΦΑΛΑΙΟ Γ΄ Κύρωση Πινάκων Διάρκεια Ισχύος Άρθρ.4.-1.Οι πίνακες της τελικής επιλογής των συμβούλων εκπαίδευσης εξωτερικού και του συντονιστή συμβούλων εκπαίδευσης δυτικής Ευρώπης υποβάλλονται από τον Πρόεδρο του συμβουλίου στον Υπουργό Εθνικής Παιδείας και Θρησκευμάτων μέσα σε 5 ημέρες από την κατάρτισή τους. 2.Οι πίνακες αυτοί επικυρώνονται από τον  Υπουργό   Εθνικής   Παιδείας   και  Θρησκευμάτων, (Αντί για τη σελ. 568,33(α) Σελ. 568,33(β) Τεύχος ΙΒ-3-3 Σελ. 83 Ελληνικά Σχολεία Αλλοδαπής (Σχολεία Ελληνικής Ομογένειας) 32.Ζ.δ.87 δημοσιεύονται στην εφημερίδα της Κυβερνήσεως και ισχύουν για μία διετία από τη δημοσίευσή τους. 3.Στην περίπτωση εξάντλησης των πινάκων πριν από την παρέλευση της διετίας, είναι δυνατή η έκδοση σχετικής προκήρυξης και πριν από την εξάντληση της διετία για την κατάρτιση νέων πινάκων επιλογής.